4. Godkendelse af anlægsbevilling - forskønnelse af forpladsen [adresse] 
(Åben)
Tidl. politisk behandling
Forventet sagsgang
TM-U, KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 2 mio. kr. til 
forskønnelse af forpladsen foran [adresse].
Byrådet besluttede i forbindelse med Budget 2023-26 at afsætte 2 mio. kr. til forskønnelse af [adresse] 
forplads, fordi den 1.200 m2 store plads foran kulturhuset ikke fremstår så attraktiv og anvendelig, som den 
kunne. Forslag til dispositionsplan for forskønnelse af forpladsen inkl. budget er vedlagt som bilag. 
Forslaget til forskønnelse af forpladsen indeholder følgende elementer:

Terrasser til ophold og udeservering

Færdiggørelse af terrassebelægningen mod [adresse]

Amfi-scene og tribune

Dennis Karlsen med farvet asfaltbelægning

Asfaltering langs [adresse] sydlige facade

Belysning, træer, beplantning og planteringe (blomsterkumme af metal)

Eventuelt mindre legeområde for de mindste børn.
Projektet er koordineret med Favrskov Forsyning, der på sigt skal etablere regnvandsbassiner i området i 
forbindelse med separatkloakering i Hadsten. I disponeringen af forpladsen er regnvandsbassinet indtænkt 
som et rekreativt område, der kan supplere det grønne udtryk fra forskønnelsen af forpladsen. 
Når Byrådet har godkendt anlægsbevillingen, skal det færdigprojekteres og arbejdet udbydes. Det 
forventes, at anlægsarbejdet med forskønnelsen af forpladsen kan sættes i gang 1. oktober 2023. Selve 
forpladsen vil forventeligt være færdigetableret i starten af januar 2024.
VURDERING
Visuelt har projektet sammenhæng med Sten Johansen og klimasikringsprojektet på den anden side 
af [adresse], således at det samlede område hænger sammen arkitektonisk og materialemæssigt. Til 
forpladsen er der valgt samme belysning, skraldespande og gadebænke, og tribunen til amfiscenen er i 
betonblokke, der spiller sammen med den nye trappe ned mod [adresse]. 
Visuelt skabes der yderligere sammenhæng med Sten Johansen, da belægningen på terrassen mod 
[adresse] forslås anlagt med japansk granit, hvilket er samme belægning som på Sten Johansen. Som 
angivet i dispositionsplanen kan valget af japansk granit medføre en overskridelse på 21.0000 kr. af 
rådighedsbeløbet på 2 mio. kr., men det vurderes, at det er muligt at finde finansieringen indenfor projektet.
I forbindelse med færdigprojekteringen kan det overvejes om den vestlige del af terrassen mod [adresse] 
skal omdannes til et lille legeområde for de mindste børn. Et legeområde vil skabe en god oplevelse for 
[adresse]: EMN-2023-00969
Dok-ID: 3543255
Sagsbehandler: habh
Teknik- og Miljøudvalget
7. juni 2023  16:00
børnefamiliernes brug af terrassen og medvirke til at skabe mere liv på pladsen. Terrassen omgivet af pur-
hæk vil give et afskærmet rum til samtale og fordybelse, men kan alternativt omdannes til et lille legeområde 
for de mindste. Et lille legeområde indgår ikke i anlægsøkonomien på nuværende tidspunkt. [adresse] 
bestyrelse har ved tidligere lejlighed arbejdet for en legeplads på Sten Johansen.
I arbejdet med dispositionsplanen er der indtænkt stiforløb og belysning, som kan medvirke til at give en 
mere tryg og sikker adgang for beboerne omkring Sløjfen, der i dag benytter forpladsen som forbindelse til 
bymidten. Stiforløbene og de omkringliggende træer og beplantning giver desuden forpladsen et grønt 
parklignende udtryk. 
Forskønnelsen af forpladsen, med bl.a. terrasser og amfiscene, vil give en visuelt løft til området og skabe 
anvendelige udearealer, der giver mulighed for ophold og udendørs aktiviteter for kulturhusets brugere. 
Området foran porten etableres med græsarmering for at sikre adgang til Lilleåsalen med udstyr til 
koncerter og arrangementer. Færdiggørelsen af terrassebelægningen mod [adresse] på [adresse] nordside 
binder terrassen sammen med det øvrige område og giver mulighed for udeservering fra [adresse] café.
Forvaltningen vurderer, at forskønnelsen af forpladsen giver mulighed for, at pladsen kan udnyttes mere 
alsidigt end i dag. Forskønnelsen giver endvidere Sløjfens forpagter mulighed for udeservering til glæde for 
brugerne af kulturhuset. 
ØKONOMI
Der er i budget 2023-26 afsat et rådighedsbeløb på 2 mio. kr. til forskønnelse af forpladsen foran Hadsten 
Kulturhus Sløjfen. Rådighedsbeløbet er overført fra tidligere år og indgik oprindeligt i et større 
rådighedsbeløb, der var afsat til etablering af et nyt ungdomsklubtilbud i Hadsten som erstatning for 
ungdomsklubben, der brændte på [adresse] 8. Det foreslås, at Byrådet godkender en anlægsbevilling på 2 
mio. kr. til forskønnelse af forpladsen foran Sløjfen. Anlægsbevillingen finansieres af det afsatte 
rådighedsbeløb.
I alt er der tidligere afsat rådighedsbeløb på 7,234 mio. kr. til etablering af et nyt ungdomsklubtilbud i 
Hadsten og ombygning af Sløjfen. I forbindelse med budget 2023-26 besluttede Byrådet at disponere i alt 
6,48 mio. kr. af rådighedsbeløbet til et mobilt øvelokale til Favrskov Musikskole (980.000 kr.), et 
produktionskøkken i [adresse] (2,5 mio. kr.), permanentgørelse af ungdomsklubben på 
[adresse] i Hadsten (1 mio. kr.) og forskønnelse af [adresse] forplads (2 mio. kr.) 
Af de afsatte rådighedsbeløb på i alt 7,234 mio. kr. er der disponeret 6,48 mio. kr. Der er dermed et 
udisponeret restrådighedsbeløb på 754.000 kr. tilbage af det afsatte budget til ungdomsklub ved [adresse]. 
Dette beløb forventes anvendt til at skabe ny placering af ungdomsskolens aktiviteter i Hammel. 
Ungdomsskolens nuværende bygning i Hammel (’Gården’) er godkendt til dagtilbudsformål og vil fremover 
blive anvendt til dette formål. Byrådet forelægges senere forslag om etablering af nyt ungdomsskoletilbud 
i Hammel.
Der er afsat 30.000 kr. årligt fra 2024 til driftsudgifter forbundet med forpladsen. Beløbet dækker blandt 
andet vedligehold af pladsen, belysning og beplantning samt vintertjeneste.
INDDRAGELSE
Johannes Hermansen bestyrelse har været inddraget i processen. 
INDSTILLING
Direktørerne for Børn og Kultur og Teknik og Miljø indstiller til Byrådet:
1.
At godkende en anlægsbevilling på 2 mio. kr., finansieret af det afsatte rådighedsbeløb til 
forskønnelse af forpladsen foran [adresse]
BESLUTNING
Teknik- og Miljøudvalget, 7. juni 2023
Fraværende: Ingen
.
Indstilles godkendt, med den tilføjelse, at forvaltningen arbejder videre med at sikre etablering af 
legeredskaber til de mindre børn.
Bilag
1.
Skitseforslag - forskønnelse af forpladsen [adresse] (3543233)
